**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** | El Pacto Historico | | | |
| Adresse |  | | | |
| Telefon |  | E-mail | contacto@pactohistorico.com | |
| Hjemmeside | www.pactohistorico.com | Evt. Facebook, blog, Youtube kanal, Flickr etc. | |  |

|  |  |  |  |  |
| --- | --- | --- | --- | --- |
| **Navn på *samarbejdspartner*** | Brosten Studio | | | |
| Adresse |  | | | |
| Telefon |  | E-mail | juanfernando@brostenstudio.com | |
| Hjemmeside | www.brostenstudio.com | Evt. Facebook, blog, Youtube kanal, Flickr etc. | | [www.facebook.com/brostenstudio](http://www.facebook.com/brostenstudio) |

**B. Aktiviteten**

1. **AKTIVITETEN. Giv en kort beskrivelse af det I søger om støtte til**

|  |
| --- |
| Formålet med projektet er at udbrede kendskabet til og øge opbakning til koalitionen El Pacto Historico (Den historiske pagt), som samler organisationer, bevægelser, politiske partier og venstrefløjsgrupperinger i et opgør med årtiers politisk korruption.  Desuden er det formålet at undersøge og formidle, hvordan det er lykkedes venstrefløjen at organisere sig på en ny måde og skabe større opbakning og engagement end nogensinde før.  **EN NY VENSTREFLØJ I COLOMBIA**  I maj 2022 er der præsidentvalg i Colombia. Venstrefløjen står stærkere end nogensinde og ser ud til at vinde valget. Løber præsidentkandidat Gustavo Petro med sejren er det første gang i landets historie, at en venstrefløjsregering skal lede landet.  Den colombianske venstrefløj har i generationer kæmpet for at komme til magten, men hver gang de har nærmet sig, er de med hård hånd blevet undertrykt af siddende regeringer, propaganda, valgfusk og vold. Som konsekvens er Colombia det eneste land i Latinamerika, som aldrig har haft en venstrefløjsregering.  Men El Pacto Historico har mobiliseret nye kræfter på venstrefløjen på tværs af køn, race og social status om et opgør med korruption, økonomisk ulighed, heteroseksuel dominans og prækære levevilkår. Koalitionen samler større og mindre organisationer, bevægelser og politisk engagerede i kampen for fred, demokrati og lige rettigheder for alle minoriteter i verdens mest ulige land.  **DOKUMENTAR OG DEBAT**  Vi vil sammen med herboende, colombianske Juan Fernando Lopez undersøge og dokumentere de nye politiske bevægelser og El Pacto historico. Det vil vi gøre gennem et portræt af aktivist og nyligt kongresmedlem Maria José Pizarro. Hun støtter præsidentkandidat Gustavo Petro. Petro, der er tidligere guerillasoldat, kæmpede i 1980’erne sammen med Maria José Pizarros far, Carlos Pizarro, i guerillagruppen M-19. Pizarro forlod guerillagruppen og stillede op til præsident i 1990. Han var meget tæt på at vinde, ligesom Petro står til at vinde i dag, men blev myrdet kun en måned efter, at han som den første colombianske politiker havde underskrevet en fredsaftale. For at redde sit live flygtede Maria José Pizarro ud af landet og i eksil indtil i dag, hvor hun er vendt tilbage for at fortsætte kampen for fred og rettigheder i Colombia.  Med udgangspunkt i Maria José Pizarros fængende historie og personlighed vil vi give et indblik i de nye politiske vinde, der blæser stærkere og stærkere i Colombia, og vi stiller spørgsmålene:   * Hvordan har venstrefløjen organiseret sig på nye måder i El Pacto Historico? * Hvordan er det lykkes El Pacto Historico at mobilisere større opbakning og tilslutning end nogensinde før? * Kan en ny venstrefløjsregering genoptage fredsprocessen og hvilke temaer vil være på dagsordenen?   Filmen skal vises under Festival Literatura de Copenhague 2022 og evt. også på Cinemateket i forbindelse med Latinamerikansk filmfestival i maj 2023. Desuden vil vi udbyde 5 filmvisninger + oplæg til skoler, universiteter, organisationer og andre med interesse i Colombia, Latinamerika og politik.  Vi har via Juan Fernando Lopez fået en unik adgang til Maria José Pizarro og inderkredsen i El Pacto Historico – herunder præsidentkandidat Gustavo Petro. Juan har allerede optagelser og materiale til dokumentaren, men et besøg i Colombia i slut maj er nødvendigt for at indsamle mere materiale, foretage interviews og dække valget, der løber af stablen d. 29. maj 2022.  **COLOMBIA SOLIDARITETS OPLYSNINGSARBEJDE**  Vores samarbejdspartner i vores eneste CISUudviklingsprojekt, FLD, deltager i den historiske pagt, men det er ikke den centrale del af deres arbejde eller vores fælles projekt. Vi har øremærket PRImidlerne i projektet til oplysningsaktiviteter specifikt om deres af menneskerettighedsarbejde.  Colombia Solidaritet har tidligere brugt filmmediet ved flere lejligheder, også støttet af CISU gennem Engagementspuljen, se 21-3640-CSP-FE. Vores erfaring er at den audiovisuelle formidling er et enormt stærkt værktøj til at skabe identifikation, refleksion og engagement hos mange forskellige målgrupper. Samarbejdet med filmskaber Juan Fernando Lopez ser vi som en mulighed for at skabe en rigtig stærk oplysningsindsats, der vil bidrage og inspirere til positive forandringsprocesser i civilsamfundet både herhjemme og i Colombia. |

1. **SUCCESKRITERIER. Beskriv konkret hvad I vil opnå med aktiviteten**

|  |
| --- |
| * Etableret samarbejde med El Pacto Historico om optagelser og materiale til film (Vi har allerede tilkendegivelse fra Maria José Pizarro. Derudover vil Juan Fernando Lopez sammensætte et bekræftet program for besøget i Colombia) * 500 publikummer har set filmen (optælling ved filmvisninger) * 150 har engageret sig i den politiske situation i Colombia (måling af publikums deltagelse i debatter, optælling af antal bestillinger af oplæg, registrering af interaktion på sociale medier) |

1. **LÆRINGSMÅL. Opstil de læringsmål I har for aktiviteten**

|  |
| --- |
| Vi ønsker at   * Udvide vores netværk i Colombia – El Pacto Historico (og de forskellige organisationer og bevægelser, de repræsenterer) er et vigtigt og delvist nyt netværk og samarbejdspartnere for Colombia Solidaritet * Etablere et lærerigt samarbejde med El Pacto Historico omkring filmen, som også kan fortsætte efterfølgende i forbindelse med erfaringsudvekslinger, kampagner og andet samarbejde. * Blive klogere på, hvordan El Pacto Historico er lykkes med at mobilisere og samarbejde i en koalition. * Udforske nye fortælleformater. En film er et inspirerende grundlag for videre dialog og debat både blandt et bredere publikum i Danmark og Colombia, internt i foreningen og med andre samarbejdspartnere her i Danmark og i Colombia. Det æstetiske og kunstneriske udtryk engagerer og inspirerer ofte langt flere end et fagligt oplæg ville kunne. Det er derfor også et læringsudbytte, at vi med denne indsats udforsker nye fortælleformater om de emner og indsatser, der optager os i Colombia Solidaritet. |

1. **MÅLGRUPPE. Beskriv hvem aktiviteten primært henvender sig til**

|  |
| --- |
| Dokumentarfilmen vil primært henvende sig til:  1: Publikum med interesse i den politiske situation og fredsforhandlinger i Colombia  2: Publikum med interesse i Latinamerika  3: Publikum med interesse i politik generelt (både venstre- og højrefløj)  4: Den brede befolkning. Vi vurderer at dokumentaren også kan fange opmærksomheden fra den bredere befolkning, da Maria José Pizarros historie i sig selv er fængende, dramatisk og interessant.  Vi kan se, at international opmærksomhed og opbakning gør en reel forskel for colombianernes mulighed for at organisere sig og kæmpe deres sociale kampe. Filmproduktionen vil i sig selv være styrkende for engagementet omkring El Pacto Historico. Visninger og udbredelsen af kendskabet vil give grundlag for yderligere opbakning til koalitionen og følgeskab blandt colombianerne, men også internationalt.  Desuden ønsker vi at inspirere danskere af den handlekraft, det mod og den organiseringsform, som kendetegner El Pacto Historico. Det er ikke set før, at en koalition af mange forskellige politiske initiativer til sammen har opnået så stor indflydelse. |

1. **TEMAER. Beskriv hvordan I arbejder med de fire punkter nedenfor**

|  |
| --- |
| Juan Fernando Lopez har gennem 2 år været i dialog med Maria José Pizarro. I marts besøgte han hende og hun indvilligede i at medvirke til realiseringen af filmen. Hun vil således være en central aktør både bag kameraet, men også foran kameraet, da historien fortælles gennem hende. Den personlige fortælling om Maria Josés liv fra at leve i eksil til i dag at være en fremtræden politiker, der kan mobilisere til forandring, giver os et indblik i den bevægelse, der er i gang i landet. Det vil også være hende – og El Pacto Historicos - analyser, politiske mål og ambitioner, der vil belyse årsagerne til landets fattigdom og ulighed. FNs verdensmål indgår i El Pacto Historicos politiske arbejde og mange af målene vil blive direkte italesat i filmen. Især er mål 5,10 og 16 aktuelle. |

1. **PLANLÆGNING. Skriv gerne i punktform (tids)planen for gennemførelse af aktiviteten**

|  |
| --- |
| * Maj 2022: Juan Fernando foretager sidste optagelser og interviews (rejsen foretages frivilligt af Juan Fernando Lopez) * Juni-august 2022: Postproduktion af film (frivilligt arbejde, men vi søger også midler til lønning andet steds – produktionen gennemføres dog uanset) * 29.-30. september 2022: Visning af film under Festival de Literatura de Copenhague (der er bekræftet interesse i at vise filmen) * Oktober 2022 – april 2023: Udbud af 5 filmvisninger og oplæg (Vi vil sælge oplæg, så oplægsholder kan få et mindre honorar) * Maj 2023: Evt. visning under Latinamerikansk filmfestival på Cinemateket (Ikke indgået aftale endnu. Men ofte videreformidler og anbefaler folkene bag Festival de Literatura de Copenhague film til netop denne festival) |

1. **KOMMUNIKATION. Beskriv hvordan I vil formidle jeres aktivitet**

|  |
| --- |
| Både Colombia Solidaritet og Juan Fernando Lopez vil formidle processen omkring realiseringen af filmen på sociale medier. Filmvisningerne sendes desuden på Colombia Solidaritets mailinglister.  Desuden er Juan Fernando Lopez i dialog med både TV2 nyhederne og DR Horisont i forbindelse med rejsen til Colombia. De har interesse i et indslag om valget i Colombia, men vil se tiden an og vende tilbage, når vi nærmer os valgdatoen.  Beskrivelse af filmen vil indgå i programmet for Festival de Literatura de Copenhaue og evt. Latinamerikansk Filmfestival.  Desuden vil vi kontakte podcastserien Qué Pasa? Med henblik på at bruge filmen som afsæt til en episode om den ny venstrefløj og El Pacto Historico. |